《忆廖氏池亭牡丹因寄文英友兄并约同饯范实夫》
元代·刘崧

忆昔池亭同啸咏，秪今扶病少过从。石阑花好几时发，林径苔深尽日封。

转觉春风愁见雁，可堪夜雨坐闻钟。豫章归客能来别，乘取东城柳色浓。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。